Diari Oficial de la Generalitat Valenciana


Sumari del DOGV 6967, del 18-02-2013 (2013/1494)

RESOLUCIÓ de 30 de gener de 2013, de la Subdirecció General de Relacions Laborals de la Direcció General de Treball, Cooperativisme i Economia Social, per la qual es disposa el registre i la publicació de l'Acord sobre Revisió Salarial Definitiva per als anys 2009, 2010 i 2011 en el Conveni Col·lectiu per a la Indústria de Taulellets, Paviments i Taulells Ceràmics de la Comunitat Valenciana (codi 28621366512395).
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6967

Data del DOGV
:   18-02-2013

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2013/1494


Data del document
:   30-01-2013

Organisme emissor
:   Conselleria d'Economia, Indústria, Turisme i Ocupació

Tipus de document
:   Resolució

Descriptors 

:   * Conselleria d'Economia, Indústria, Turisme i Ocupació
    * conveni col·lectiu

RESOLUCIÓ de 30 de gener de 2013, de la Subdirecció General de Relacions Laborals de la Direcció General de Treball, Cooperativisme i Economia Social, per la qual es disposa el registre i la publicació de l'Acord sobre Revisió Salarial Definitiva per als anys 2009, 2010 i 2011 en el Conveni Col·lectiu per a la Indústria de Taulellets, Paviments i Taulells Ceràmics de la Comunitat Valenciana (codi 84646814253087). [2013/1494]  
Vista l'acta de l'Acord sobre Revisió Salarial Definitiva per als anys 2009, 2010 i 2011 en el Conveni Col·lectiu per a la Indústria de Taulellets, Paviments i Taulells Ceràmics de la Comunitat Valenciana, subscrit, d'una part, per l'organització empresarial ASCER, i d'una altra, pels sindicats MCA-UGT i FERCOMA-CCOO, i de conformitat amb el que disposen l'article 90, apartats 2 i 3 del Reial Decret Legislatiu 1/1995, de 24 de març, Text Refós de la Llei de l'Estatut dels Treballadors; l'article 2 del Reial Decret 713/2010, de 28 de maig, sobre registre i depòsit de convenis i acords col·lectius de treball, i l'article 3 de l'Orde 37/2010, de 24 de setembre, per la qual es crea el Registre de la Comunitat Valenciana de Convenis i Acords Col·lectius de Treball, esta Subdirecció General de Relacions Laborals, d'acord amb les competències transferides segons el Reial Decret 4105/82, de 29 de desembre, resolc:  
  
Primer  
Ordenar la seua inscripció en el Registre de la Comunitat Valenciana de Convenis i Acords Col·lectius de Treball, amb notificació a la Comissió Negociadora, i depòsit del text de l'acta.  
  
Segon  
Disposar la seua publicació en el Diari Oficial de la Comunitat Valenciana.  
  
València, 30 de gener de 2013.- El subdirector general de Relacions Laborals: Reyes Maximiliano Coronado Coronado.  
  
  
Acta de la Comissió Negociadora del Primer Conveni Col·lectiu de la Indústria de Taulellets, Paviments i Taulells Ceràmics de la Comunitat Valenciana  
  
ASCER  
Joaquín Piñón  
Raúl Vicente  
Roberto Coronel  
David Fernández-Valladares  
Juan Baudet  
Jordi Vilaseca  
Josefina Rodríguez  
Santiago Andrés  
Jesús López-Cancio  
Germán Belbis  
  
MCA-UGT  
Ismael Sáez  
Vicente Chiva  
José Almela  
Antonio Blanco  
Carlos Chover  
Nativitat Morilla  
Javier Miravet  
Ferrán Ortiz  
  
FECOMA-CCOO  
José L. Colomer  
Vicente Ortells  
Atilano Escobar  
Hilario Forcada  
José Luis Fernández  
Enrique Olivares  
Luis Cabedo  
Miguel Castelló   
José Carlos León  
Carlos Ródenas  
  
A Castelló de la Plana, el dia 23 de gener de 2013, a les 17.00 hores, amb assistència dels representants de les organitzacions patronals i sindicals, els noms de les quals es relacionen al marge, es reunix, en la seu d'ASCER, la Comissió Negociadora del Primer Conveni Col·lectiu per a la Indústria de Taulellets, Paviments i Taulells Ceràmics de la Comunitat Valenciana (2008-2011), amb l'orde del dia següent:  
  
1. Fixació de les taules de salaris dels anys 2009, 2010 i 2011.  
2. Pagament d'endarreriments dels esmentats exercicis 2009, 2010 i 2011.  
3. Precs i preguntes.  
  
Oberta la sessió, les parts comenten i assumixen l'abast de la sentència de la Sala Social del Tribunal Suprem de 18 d'abril de 2012, dictada en el Recurs de Cassació número 163/2011, que va substanciar definitivament les discrepàncies sobre els increments d'este primer conveni col·lectiu pel qual les parts procedixen a elevar a definitives les taules salarials dels exercicis de 2009, 2010 i 2011, les quanties de les quals s'adjunten a esta acta.  
Les parts acorden que els endarreriments que poden correspondre s'abonen en un màxim de quatre pagaments, el primer, corresponent a l'any 2009, dins del mes següent al de la publicació d'esta acta en el butlletí oficial de la comunitat autònoma; el segon, corresponent a l'any 2010, abans del 31 desembre de 2013; el tercer, corresponent a l'any 2011, abans del 31 de març de 2014.  
Finalment, s'acorda remetre esta acta i l'annex que conté les taules definitives dels anys 2009, 2010 i 2011 a l'Administració laboral per a la seua publicació en el Diari Oficial de la Comunitat Valenciana, i es faculta per a això al representant d'ASCER, Germán Belbis Pereda.  
  
I sense més assumptes que tractar, s'alça la sessió i esta acta, que, una vegada llegida, és aprovada per unanimitat i firmada pels assistents en prova de conformitat, per quadruplicat original, d'acord amb l'objecte expressat en el cos d'esta, tot això en el lloc i la data expressats en l'encapçalament.  
  
  
  
  
  
  
  
  
  
  
  
  
  
  
  
  
  
  
  
  
  
  
   
  
\* \* \* \* \* \* \* \* \* \*  
  
  
  
  
  
  
  
  
  
  
  
  
  
  
  
  
  
  
  
  
  
